
072.1.2.1

TITELPAGINA ARA BRUSSEL REKENKAMERS ROLREKENINGEN 2798

=========================================================

072.1.2.2

stempel Archives du Royaume de Belgique

Dits dat innemen ende ontfaen MOEDELS VAN DER DONC SCOUTHEIT VAN DER MASEN onder FLORIJS VAN KIJFHOEC HOHGESCOUTHEIT VAN DEN BOSCH beghinnende op Sunte Jansdach baptisten in midden zomer int jae rons heren dusent vierhondert ende twee ende weder uytgaende des diinsdages na Sunte Gheertruden dach te half meerte inden jaer xiiii C ende drie den hollantse gulden voir xxvi placken brbants ende den nyen gulden gelres voir xviii placken brabants gherekent

OS
in den iersten ontfaen van JAN VAN GOCH die men heit ROESBOEM om (dat) hi ALEITEN VAN HOESDEN hoir cleynoden weder nam dat hi hoer gegeven had dat Aleit voirs. clagede daer af Jan voirs. gebetert om den wil van goeden luden ii hollantse gulden
item GOESSEN CORTEN om dat hi SANDER SECK quade woerde gaf ende dreyghede hem dat Sander voirs. claeghede daer af gebetert voir den vonnis om ben wil van goeden luden om ii gulden hollants
item BAUDEKEN JAN SMEEDS SOEN om dat hi JACOB SNYDERS SOEN een wonde sloech daer af gebetertom beden wil van goeden luden om j nye gulden gelres

HEES
item LISBET TROESTS wijf VAN DER RUNNEN was die dede besetten LAMBRECHT SCHOEDEN SOEN mit recht daer jonge BREDEKEN voir geloefde den voirs. Lambrecht weder int recht te brengen des hi niet en dede dat ic mit scepenen betuychde daer af Bredeken voirs. gebetert voir den vonnisse om benden wil van goeden luden om ij gulden hollants

NYSTELRE
item PETER MENNEN SOEN om dat hi torf vercofte die uten dorpe van Nystelre gevuert waert dat verboden was van sheren wegen ende van de rgebuer wegen op een summe van gelde dser af gebetert om beden wil van goeden luden om i gulden hollants
item JAN VEERDONC om dat hi sinen tuyn niet gemaect en hadde die mitten gesworen van Nystelre verdingt waert voir enen auden scilt dair af Jan voirs. gebetert om i gulden hollants


item PETER sCOSTERS SOEN sprac WOESTKEN aen int recht voir gelt daer Peter voirs. hem waerheit af vermat int recht die hi alsoe niet en leyde als hem tfonnisse toe wijsde daer ic Peter voirs. af becalengierde van mijnre genedige vrouwen wegen van xvii ponden daer af geiffent voir den vonnisse om beden wil van goeden luden om iii gulden hollants ende xii placken brabants
item GHEEN KYEFUIT (?) die geloefde HERMAN VOSKEN dat hi niet dobbelen en soude op enen peen van ii gulden dat hi niet en hielt daer af gebetert om beden wil van goeden luden om j gulden hollanrs ende v placken brabants

DIE EYGHEN
item NEELKEN HENRICS laet VAN BEKE om dat hi JAN VAN DER HAGEN een wonde sloech gebetert daer af om beden wil van goeden luden om i gulden hollants
item WOUTER TOELINC die geloefde BEERNTKEN OTTEN SOENS SOEN weder int recht te brengen die JAN VAN DER STEGEN gewont had op enen peen van xii hollantse gulden des Wouter voirs. niet en dede daer ic hem af aensprac van mijnre genedige vrouwen wegen ende dwer af gebetert om beden wil van goeden luden om vii gulden hollants
item JAN VAN DEN EYNDE die had een wade verdingt te maken aen den dijc op Kepkensdonc die HEIN BAX ende WILLEM PASTEELS sijns brueders was daer sij in comen waren mitter scepenen vonnis van den Bosch ende welc dijc voermaels JANS VAN DYNTER te wesen plch die voirs. waede verdingt om ......(niets ingevuld) daer af tegen geboert tot mijnre genedige vrouwen behoef  (niets ingevuld) - dit dede mijn vrouwe quitscelden met haren brieven.
linkermarge: FLORIJS
item HANNEKEN VAN DER STEGEN om dat hi DIRC TOELINCS dochter ontscaette die hi uyt mijnre genedige vrouwen palen van brabant vuerde tegen hoiren wille daer af gebetert biden hogenscoutheit van den Bosch om beden wil van goeden luden om x nye gulden gelres maken vii gulden hollants min ii placken

LITTOYEN
item enen Mazedijc after KOCKEN verdingt mitten recht die quaet was om vi hollantse gulden die KOC alsoe verdingt had daer tegen geboirt tot mijnre genedige vrouwen behoef v hollantse gulden
item CORSTIAEN VAN MACHAREN om dat hi biden onraet niet en bleef als een gesworen bi sinen gesellen ende bi die scepenen daer ic hem af bestoerden van mijnre genedige vrouwen wegen dat hi broecheftich waer daer af geiffent voir den vonnis om beden wille van goeden luden om iii hollantse gulden

GROETLIT
item van der VOGHEDYEN van Groetlit die verscheen te paesschen ende te Sinte Gielismisse onder WILLEM MUYKENS SOEN die richter was der HEREN VAN SINTE LAMBRECHT iii reyael daer voir iii gulden peters maken iiiij hollantse gulden


072.1.2.4

opm: voor alle posten staat links geschreven: FLORIJS (vermoedelijk is hier Florijs van Kijfhoek de hoogschout van Den Bosch bedoeld).

MAREN
item ic sprac aen van sheren wegen DIRC VAN HOLLANT voir den heemraet dat hi broecheftich waer overmids dat hi hen tegen den heer end tegen den heemraet vertaelt hedde ende dat hi niet voldaen en hedde als van sinen gelde dat hi den heemraet sculdich was dat die heemraet croende daer af die voirs. Dirc ende WILLEM HELLINC te samen gebetert voir den heemraet ende voir den vonnisse biden hogenscoutheit van den Bosch om vii nye gelres gulden maken iiiij gulden hollants ende ix placken brabants
item LOEFKEN GOEDEKEN SOLPEN SOEN om dat sijn soen rijs op die willigen gehouwen hadde die sijn niet en waren daer hi inder waerheit af bedragen was daer af Loefken voirs. gebetert voir sinen soen biden hogenscoutheit van den Bosch om i gulden hollants
item GERIT VAN ENOEDE, ARNT NOLLEN ende GHERIT NOLLEN sijn bruederom dat sy JAN DEN BYEN VAN KESSEL doetsloegen daer af sij beterden biden hogenscoutheit van den Bosch tot mijnre genedige vrouwen behoef van Brabant om c ende xxv nye gulden gelres maken lxxxvij gulden hollants
item ARNT DIE RYTER om dat hi rijs ende coeren ende ander goet gestoelen had daer af gebetert biden hogenscoutheit van den Bosch om xx nye gulden gelres maken xiiij gulden hollants ix placken brabants
item LOEFKEN GOEDEKEN SOLPEN SOEN om dat hi beruftich was dat hi yserwerc ende ander goet gestolen had daer af gebetert biden hogenscoutheit van den Bosch om beden wil van goeden luden om x nye gulden gelres maken vii gulden hollants ii placken brabants min
item HENNEKEN GHIJSBRECHTS SOEN om dat hi WILLEKEN VAN BAKEL sinen verken gestoelen had ende vercoft se ten Bosch daer af gebetert biden hogenscoutheit van den Bosch om beden wil van goeden luden om xl nye gulden gelres maken xxvii gulden hollants xviii placken brabants

Summa van alle desen ontfaen coempt op clxxx gulden hollants ende vii placken brabants des heb ic uytghereyct den hogenscoutheit van den Bosch cxx gulden hollants ende iii placken brabants soe blijft minen ontfaen lx gulden hollants ende iii placken brabants

Dit is dat uytgeven MOEDELS VAN DER DONC voirs. 

inden irsten gecoft tot mijnrer genediger vrouwen behoef vn Brabant bi bevele JAN DANEELS die ic leverde in hoer hof ten Bosch vi voeder hoijs om vi gulden hollants
item gegeven van der lijfpensien van Oesterwijc die viel op sinte lambrechts dach lestleden xiij gulden peters maken xviiij gulden hollants vij placken brabants
item den GREVE VAN CLEVE van sijnre pensien die viel op sinte remeysmisse xxv peters maken xxxviij gulden hollants


item enen goeden man die mi verbodinge dede op KERCHOF ende sinen gesellen gegeven te teergelde vi gulden hollants
item gegeven den hangdief van den Bosch om dat hi ii reysen tot Os ghinc om te richten over HENNEKEN GHIJSBRECHTS SOEN VAN MAREN voir sinen cost ende loen ij gulden hollants
item gereden te Bruessel doe mi mijnre genedige vrouwe ontboden hadde mit hoeren brieven bi hoer ende hoeren raet te comen tegen GODERT VAN BEEST aldaer gelegen ende onderwegen gewest xii dage lanc ende daer om verteert xi gulden hollants

==============================================================

item noch enen goeden man die mi verbodinge dede van kerchof ende STEVEN VAN LIEVEN/LIENEN ende HENRIC sinen brueder die den goeden luden van den Boschhoir lakenen stalen tot Megen ende DIRC BATEN SOENS ende AERT GROETART vingen gegeven te teergelde tot ii reysen vii gulden hollants
item noch gegeven van der lijfpensien van Oesterwijc die viel op sinte gertrudendach lestleden xiij gulden peters maken xviiij gulden hollants vij placken brabants
item verteert tot Maren mitten scuutten van Os ende mitten dorpluden die ic daer gebeden had ende die hogescoutheit verteert ten Bosch doen hi weder en quam mitten goeden luden die hi daer gebeden hadde doen wij een clagelic gedinge hadden ende die clegers aen den werf moesten brengen overmids dat daer onvelich comen was waten het aen die palen van Gelrelant gelegen is te samen xxiiii gulden hollants

Summa van alden uytgeven cxxxj gulden hollants
Summa van den ontfaen die was coempt op lx gulden hollants iii placken
Aldus eest utgeven hogher dan tontfaen dat miin genedige vrouwe den scoutheit voirs. sculdich bliift lxx gulden hollants x placken
item bliif miin genedige vrouwe den voirs. scoutheit van der Masen sculdich van sinen lester rekeninge die hij dede tot sinte jansmisse lestleden dat hij meer utgegeven had dan ingenomen cv holllantse gulden vi placken
Summa te gader clxxv hollantse gulden xvi placken brabants
item in enen brieve lxxvi hollantse gulden
is te agder ii C li gulden hollants xvi placken brabants

stempel 2698 - geschreven: no.2698 en 1402 - etiketten 2698 en 1010

===========================================================

Dit is die gunst die mij gegeven is van den goeden luden als gewoenlic tot den ambacht pleit te wesen ende ander scoutheitten vuer gehaet hebben tot hoiren voeder coren xvii mudde corens xx voeder hueijs ende te viande xl voeder torfs
item siin dair oic vonden bi mijne tijt v sworme dair die helft den armen luden af toe behoirde dair ic hen voir betaelt hebe iii nuwe gulden
item voir dese gunst hebbic hen/hem gelaten mijn bannen/vannen ende mijn boten dair ic mijn ambacht op doe

